থাইল্যান্ড
১৭৬৭ সালে বর্মীদের হাতে আয়ুত্থাইয়ার পতনের পর কিছুকাল রাজা তাকসিনের (থাই: ตากสิน "টাক্‌সিন্‌") অধীনে থোনবুরি (থাই: ธนบุรี "ঠোন্‌বুরি", অর্থাৎ "ধনপুর") থাইল্যান্ডের রাজধানী ছিলো। ১৭৮২ সালে রাজা প্রথম রাম চাকরি সাম্রাজ্যের রাজধানী হিসেবে ব্যাংকককে বেছে নেন।
ভূমিবল অতুল্যতেজ
রাজা ভূমিবল অতুল্যতেজ (; ; জন্ম: ৫ ডিসেম্বর, ১৯২৭ - ১৩ অক্টোবর, ২০১৬) থাইল্যান্ডের রাজা ছিলেন। ১৭৮২ সাল থেকে ক্ষমতাসীন ও থাইল্যান্ডের সবচেয়ে দীর্ঘস্থায়ী চক্রী রাজবংশের তিনি নবম রাজা। থাইল্যান্ডের অধিকাংশ নাগরিকই তাঁকে মহারাজা হিসেবে সম্বোধন করে থাকে। এছাড়াও তিনি নবম রাম হিসেবে পরিচিত ছিলেন। ৯ জুন, ১৯৪৬ তারিখে তাঁর রাজ্যাভিষেক ঘটে। এর ফলে তিনি বিশ্বের সবচেয়ে দীর্ঘস্থায়ী বর্তমান রাষ্ট্রপ্রধানসহ থাইল্যান্ডের ইতিহাসে দীর্ঘস্থায়ী রাজা হিসেবে পরিচিতি লাভ করেছিলেন। তিনি ১৩ অক্টোবর ২০১৬ মৃত্যুবরণ করেন।